MBK เตรียมเพิ่มทุน 567.8 ล้านหุ้น รองรับแจกวอร์แรนต์-เสริมสภาพคล่อง
MBK เตรียมเพิ่มทุน 567.8 ล้านหุ้น รองรับแจกวอร์แรนต์-เสริมสภาพคล่อง
MBK เตรียมเพิ่มทุน 567.8 ล้านหุ้น รองรับแจกวอร์แรนต์-เสริมสภาพคล่อง
8 ต.ค. 2563

บริษัท เอ็ม บี เค จำกัด (มหาชน) หรือ MBK แจ้งว่าที่ประชุมคณะกรรมการบริษัทเมื่อวานนี้ (7 ต.ค.) มีมติกำหนดวันประชุมวิสามัญผู้ถือหุ้นครั้งที่ 1/2563 ในวันที่ 18 พ.ย.63 โดยมีวาระพิจารณาที่สำคัญ ได้แก่ การลดทุนจดทะเบียนโดยตัดหุ้นที่ยังไม่ได้จัดสรร ,การออกใบสำคัญแสดงสิทธิที่จะซื้อหุ้นสามัญของบริษัท (วอร์แรนต์) ครั้งที่ 1 หรือ MBK-W1 จำนวนไม่เกิน 67.8 ล้านหน่วย จัดสรรให้ฟรีแก่ผู้ถือหุ้นเดิมตามสัดส่วน 25 หุ้นเดิมต่อ 1 หน่วย อายุ 3 ปี อัตราการใช้สิทธิ 1 หน่วยต่อ 1 หุ้นใหม่ ที่ราคาใช้สิทธิหุ้นละ 3 บาท
โดยการเพิ่มทุนจดทะเบียนเป็น 2.26 พันล้านบาท จากเดิม 1.69 พันล้านบาท โดยออกหุ้นใหม่ 567.8 ล้านหุ้น พาร์หุ้นละ 1 บาท จัดสรรหุ้นเพิ่มทุน 67.8 ล้านหุ้น สำหรับรองรับการใช้สิทธิแปลงสภาพของ MBK-W1 และหุ้นเพิ่มทุน 500 ล้านหุ้น เป็นการเพิ่มทุนแบบมอบอำนาจทั่วไป (General Mandate) โดยการเพิ่มทุนครั้งนี้จะช่วยเสริมสร้างความแข็งแกร่งทางการเงินและเพิ่มสภาพคล่อง เพื่อใช้ในการประกอบธุรกิจของบริษัท
 
 
 